**REZULTATI 4. OVOGODIŠNJEG ISPITIVANJA KVALITETE MORA NA PODRUČJU KOSTRENE**

Ovogodišnje [**četvrto ispitivanje kvalitete mora**](https://kostrena.hr/rezultati-4-ispitivanja-kvalitete-mora/)**,** izvanrednog monitoringa na području Kostrene, kojeg financira Općina Kostrena provedeno je u srijedu, 14. kolovoza 2024. na plažama: **Svežanj, Spužvina, Perilo i Klančić.** Plaža Svežanj je odabrana kao referentna postaja.

Prema **mikrobiološkim pokazateljima** na sve četiri lokacije utvrđena je **izvrsna kakvoća** mora sukladno kriterijima iz Uredbe o kakvoći mora za kupanje (NN 73/08).

Prema **fizikalno-kemijskim i kemijskim pokazateljima** **na plaži Podkvarovo ne preporučuje se kupanje** zbog prisustva mineralnih ulja (ugljikovodika)**.**

Ovim ispitivanjem nije provedeno ispitivanje kvalitete mora na **plaži Klančić**, ali obzirom na prethodno ispitivanje s dokazanim koncentracijama mineralnih ulja, ukupnih masnoća, aromatskih ugljikovodika te fenola i nadalje se **ne preporučuje** kupanje na ovoj plaži.

**Ukupne masnoće, ugljikovodici i aromatski ugljikovodici uglavnom se brzo asorbiraju inhalacijom (30-50 %) te su visoko toksični spojevi.**

**REZULTATI ISPITIVANJA (pdf)**